Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-4662/2 01.08.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Akcija za socijalnu pravdu – ASP, iz Danilovgrada broj 843/23 od 17.07.2023.godine, zavedenom kod ovog Ministarstva pod brojem: 016-037/23-4662/1 od 18.07.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I USVAJA SE** zahtjev za slobodan pristup informaciji, podnosioca NVO Akcija za socijalnu pravdu – ASP, iz Danilovgrada broj 843/23 od 17.07.2023.godine, zaveden kod ovog Ministarstva pod brojem: 016-037/23-4662/1 od 18.07.2023.godine, i dozvoljava pristup informaciji, kao osnovan.

**II** Pristup predmetnoj informaciji ostvariće se, dostavom putem pošte, preporučenom pošiljkom, na adresu podnosioca zahtjeva.

**III** Troškova postupka nije bilo.

**IV** Žalba protiv ovog rješenja ne odlaže njegovo izvršenje.

**O b r a z l o ž e nj e**

Dana 17.07.2023.godine, NVO Akcija za socijalnu pravdu – ASP, iz Danilovgrada podnijela je ovom Ministarstvu, zahtjev za slobodan pristup informacijama, broj 843/23, zaveden kod ovog Ministarstva pod brojem: 016-037/23-4662/1 od 18.07.2023.godine, kojim je tražen pristup informaciji i to: „Kopiji svih bilateralnih sporazuma koje se odnose na zaštitu investicionih ulaganja između Crne Gore i Kraljevine Holandije, koji su na snazi, a uključujući one koje je svojevremeno potpisala Savezna Republika Jugoslavija, pa nakon osamostaljenja Crna Gora nastavila da ih primjenjuje“.

Postupajući po zahtjevu, Ministarstvo je utvrdilo da se tražena informacija nalazi u njegovom posjedu i to Sporazuma o podsticanju i uzajamnoj zaštiti ulaganja između Savezne Republike Jugoslavije i Kraljevine Holandije od 29.01.2002.godine, te da ne postoje zakonske pretpostavke za ograničenje pristupu informaciji ili njenom dijelu. Po saznanju Ministarstva ekonomskog razvoja i turizma to je jedini bilateralni investicioni sporazum koji je na snazi između Crne Gore i Holandije, a koji je Crna Gora 2012. godine preuzela sukcesijom.

Odredbom člana 30 stav 1 Zakona o slobodnom pristupu informacijama, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava ima 8 stranica A4 formata, i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 1 tačka 1 alineja 1 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se visina naknade fotokopiranja određuje za format A4 crno-bijeli 0,03 €, po stranici a stavom 2 istog člana propisano je da se fotkopiranje

informacije iz stava 1 tačka 1 alineja 1 ne naplaćuje za prvih 20 stranica, troškovi postupka se određuju u ukupnom iznosu od 2,00 €, kojih se podnosilac zahtjeva oslobađa shodno članu 4 Uredbe o naknadi troškova u postupku za pristup informacijama ( „Službeni list CG“, br.66/16 i 121/21).

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog, shodno članu 30 stav 1 Zakona o slobodnom pristupu informacijama, odlučeno je kao u dispozitivu rješenja**.**

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**SEKRETARKA**

**Dragana Jović**

**Dostavljeno:**

* Podnosiocu zahtjeva

- u spise predmeta

- a/a